62023CO0763_INF
Tiesas (devītā palāta) 2024. gada 25. jūnija rīkojums –
Dragoram Tour
(lieta C-763/23)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Nodokļi – Pievienotās vērtības nodoklis (PVN) – Direktīva 2006/112/EK – 306. līdz 308. pants – Īpašs režīms ceļojumu aģentūrām – Piemērošanas joma – Ceļojumu aģentūru veikti darījumi, ko veido no trešām personām, kuras ir nodokļu maksātāji, iegādātu avio biļešu atkārtota pārdošana par paaugstinātu cenu – Papildu pakalpojuma neesamība
1.
Nodokļu tiesību aktu saskaņošana – Kopējā pievienotās vērtības nodokļa sistēma – Īpašs režīms ceļojumu aģentūrām – Piemērošanas joma – No trešām personām, kas ir nodokļa maksātājas, iegādātu avio biļešu atkārtota pārdošana par paaugstinātu cenu, ko veic ceļojumu aģentūras – Iekļaušana – Preču piegādes vai pakalpojumu sniegšana, kas, iespējams, ir saistīta ar šo nodošanu – Ietekmes neesamība
(Padomes Direktīvas 2006/112 306.–310. pants)
(skat. 29.–34. punktu, kā arī rezolutīvās daļas 1. punktu)
2.
Nodokļu tiesību aktu saskaņošana – Kopējā pievienotās vērtības nodokļa sistēma – Īpašs režīms ceļojumu aģentūrām – Izņēmums no tā piemērošanas, ar kuru ceļojumu aģentūrām tiek piešķirtas izvēles tiesības piemērot parasto PVN režīmu pasažieru starptautiskajiem pārvadājumiem – Nepieļaujamība
(Padomes Direktīvas 2006/112 306. panta 1. punkts un 308. pants)
(skat. 43. punktu un rezolutīvās daļas 2. punktu)
Rezolutīvā daļa
1)
Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 306. pants
ir jāinterpretē tādējādi, ka
nodokļa maksātāja pakalpojums, ko veido avio biļešu pirkšana no citiem nodokļu maksātājiem un to tālāka pārdošana fiziskām personām par cenu, kas ietver komisijas maksu, pieder pie īpašā pievienotās vērtības nodokļa (PVN) režīma, ko piemēro ceļojumu aģentūrām, neatkarīgi no tā, ka šis pakalpojums netiek sniegts kopā ar papildu pakalpojumiem, kas nav informācijas un padomdošanas pakalpojumi.
2)
Direktīvas 2006/112 306. panta 1. punkts un 308. pants
ir jāinterpretē tādējādi, ka
tiem pretrunā ir tāds valsts tiesiskais regulējums, ar kuru ievieš izņēmumu no īpašā pievienotās vērtības nodokļa (PVN) režīma ceļojumu aģentūrām piemērošanas, tām piešķirot izvēles tiesības attiecība uz parastā PVN režīma piemērošanu personu starptautisku pārvadājumu gadījumā.